# data[].attributes.attachment_link.provider_name
Wordwall - Creează lecții mai bune mai repede

# data[].attributes.attachment_link.description
Chestionar - O serie de întrebări cu variante multiple de răspuns. Atinge răspunsul corect pentru a continua.

# data[].attributes.body
Parcurs aplicativ

# data[].attributes.body
„TRECI PRIN PORTIȚĂ ȘI FUGI”

Obiective: dezvoltarea vitezei de deplasare pe distanțe și direcții variate

Număr de participanţi: 10-20 jucători.

Loc de desfăşurare: teren de sport, sala de sport.

Resurse materiale: cretă.

Descriere: elevii aşezaţi în linie pe două rânduri la distanţă şi interval de un braţ. Cei din rândul întâi stau depărtat. La un semnal elevii din rândul doi se ghemuiesc, trec pe sub picioarele celor din faţă, aleargă până la o linie (gard, zid) trasată pe sol şi revin rămânând în rândul întâi cu picioarele depărtate, iar elevii care au fost în rândul întâi trec în rândul doi şi execută din ghemuit, trecerea prin portiţă. Jocul se reia de 2-3 ori pentru fiecare rând evidenţiindu-se elevii care au sosit primii la locul lor.

# data[].attributes.body
„DE-A PAZNICUL”

Obiective: dezvoltarea vitezei de deplasare pe distanțe și direcții variate

Număr de participanţi: 10-20 jucători.

Loc de desfăşurare: teren de sport, sala de sport.

Resurse materiale: -

Descriere: jocul se desfăşoară pe două echipe. Acestea se numerotează şi se dispun fiecare înapoia unei linii. Distanţa dintre cele două linii este de 15 m. În acest spaţiu se plasează un alergător rapid şi rezistent. Arbitrul strigă un număr: jucătorii respectivi pornesc în alergare, înconjoară echipa adversă şi revin la locul iniţial. Dacă reuşesc fără să fie prinşi de paznic câştigă un punct pentru propria echipă. Arbitrul consemnează punctele şi în acelaşi timp îşi notează numerele strigate, pentru ca toţi jucătorii să fie antrenaţi în joc. Din timp în timp, el strigă concomitent două numere, la auzul cărora încep să alerge câte doi jucători din ambele echipe. Câştigă echipa care obţine cel mai mare punctaj în interval de 15 minute.

# data[].attributes.body
„CURSA LITERELOR”

Obiective: dezvoltarea vitezei de deplasare și de reacție la stimuli auditivi, dezvoltarea capacității de orientare în spațiu.

Număr de participanţi: 20-30 jucători.

Loc de desfăşurare: teren de sport, sala de sport.

Resurse materiale: -

Descriere: elevii sunt dispuşi în cerc. Fiecare dintre ei primeşte indicatorul unei litere sau cifre. Conducătorul strigă una din litere sau cifre. Copiii care au acest indicativ aleargă pe dinafara cercului ocolindu-l şi încercând să ajungă primul pe locul iniţial. Elevii care reuşesc de cele mai multe ori să sosească primii fără să-şi împingă colegii în timpul ocolirii cercului sunt declaraţi câştigători.